12.4.2021

**Arvoisa viljelijä!**

Tervetuloa kevään viljelijäkirjeen pariin. **Viljelijätukikoulutuksen** ilmoittautumisohjeet löytyvät tästä kirjeestä.

Koronavirustilanne on tällä hetkellä Kainuussa rauhallinen. Laaja yleisvaarallisen tartuntataudin leviämisriski on kuitenkin edelleen olemassa. On todennäköistä, että epidemiatilanne jatkuu touko-kesäkuussa samansuuntaisena ja tällöin asiointi maataloustoimistoissa on rajattua.

Mikäli tukihakemuksen jättäminen tai muu tukiin liittyvä toimi viivästyy ylivoimaisen esteen vuoksi, on tärkeää muistaa toimittaa maataloustoimistoon (tarvittaessa ELY-keskukseen) kirjalliset tiedot ylivoimaisesta esteestä 15 työpäivän kuluessa siitä, kun tietojen toimittaminen on mahdollista. Ylivoimaisen esteen olemassaolo voi ratkaista oikeuden tukien saamiseen, vaikka hakemuksen jättäminen tai muu toimi on tehty myöhässä.

**Hakumenettely**

Tukihaku tapahtuu Vipu-palvelussa, lisätietoa osoitteessa [www.ruokavirasto.fi/vipu](http://www.ruokavirasto.fi/vipu). Suora kirjautumislinkki palveluun: <https://vipu.ruokavirasto.fi/login.jsp>

Haku alkaa 26.4. **Kevään päätukihaku päättyy tiistaina 15.6.** Lohkomuutokset ja hakemukset kannattaa jättää ajoissa. Kaikki paperilomakkeet palautetaan sähköpostin liitteenä [maataloustoimisto@sotkamo.fi](mailto:maataloustoimisto@sotkamo.fi) ja [sirpa.popponen@kajaani.fi](mailto:sirpa.popponen@kajaani.fi) , postittamalla (osoitteemme löytyy kirjeen lopusta) tai jättämällä lomakkeet kirjekuoressa virastotalon ulko-oven edessä olevaan postilaatikkoon.

**Materiaali**

Ruokavirastoon on julkaissut sähköisen hakuoppaan [www.ruokavirasto.fi/hakuopas](http://www.ruokavirasto.fi/hakuopas).

Ruokavirasto postittaa viljelijöille viikolla 15 alkaen tietoa tukihaun alkamisesta ja tärkeimmistä muutoksista huhtikuussa. Paperista hakua palveleva esitäyttömateriaali löytyy Vipu-palvelusta tai sen voi pyytää kunnasta. Lomakkeet löytyvät Ruokaviraston sivuilta <https://www.ruokavirasto.fi/tietoa-meista/asiointi/oppaat-ja-lomakkeet/viljelijat/tukihakulomakkeet/>.

**Koulutus**

Viljelijätukikoulutus järjestetään Teams-etäyhteydellä torstaina 29.4.2021 klo 9-13. Ilmoittaudu koulutukseen 27.4.2021 mennessä osoitteessa <https://link.webropol.com/s/tukikoulutus>. Saat osallistumislinkin ja koulutusmateriaalit sähköpostitse koulutusta edeltävänä päivänä. Koulutusohjelma on tämän kirjeen liitteenä. Koulutusmateriaalit julkaistaan koulutuksen jälkeen kunnan maaseututoimiston sivuilla osoitteessa <https://www.kajaani.fi/tyo-ja-elinkeino/maaseutupalvelut/ajankohtaista-maaseutupalveluissa/> . Ennakkokysymyksiä voi jättää edellä mainitulla verkkosivulla myöhemmin avautuvan linkin kautta.

**Vipu palvelun käytön tuki**

Maataloustoimistosta saa tukien hakemista koskevia yleisohjeita. Maataloustoimisto neuvoo myös kaikissa sähköiseen asiointiin liittyvissä kysymyksissä (käytön tuki).

**Perustukioikeudet**

Tarkista huolella tilalle vuokrattujen tukioikeuksien hallinta Vipu-palvelussa. Muutokset tehdään lomakkeilla 103A ja 103B **15.6.** mennessä.

**Ympäristökorvauksen jatkositoumus**

Ympäristökorvauksen sitoumuskausi päättyy 30.4.2021. Sitoumukseen voi tehdä yhden vuoden jatkon tukitasojen säilyessä ennallaan. Yhdestä tai useammasta lohkokohtaisesta toimenpiteestä voi luopua ilman takaisinperintää. Sitoumuksesta voi myös luopua, eikä luopuminen aiheuta tuen takaisinperintää. Myös kesä 2022 mennään vanhan ohjelmakauden säännöillä eli kaksi siirtymävuotta.

**Kasvinsuojelututkinto**

Kasvinsuojelututkinto tarvitaan ostettaessa ja käytettäessä ammattikäyttöön tarkoitettuja kasvinsuojeluaineita. Tutkintovaatimus koskee kaikkia käyttäjiä, ei ainoastaan ympäristökorvaussitoumuksen antaneita.

Mikäli käytät kasvinsuojeluaineita, varmista tutkinnon voimassaolo. Koulutusta ja tutkintotilaisuuksia tarjoavat useat toimijat, esimerkiksi KAO/Seppälä. Tiedot voi opiskella ja tutkinnon suorittaa myös verkossa <https://tukes.fi/kstutkinto>

Valoisaa kevättä!

Toivottaa maataloustoimiston väki

**Yhteystiedot:**

**Kajaanin maaseututoimisto,** kaupungintalo, Pohjolankatu 13, PL 133, 87101 KAJAANI

<https://www.kajaani.fi/tyo-ja-elinkeino/maaseutupalvelut/>

Sirpa Pöppönen

maaseutusihteeri

puh. 044 710 0313, [sirpa.popponen@kajaani.fi](mailto:sirpa.popponen@kajaani.fi)

**Sotkamon maataloustoimisto,** virastotalo, Markkinatie 1

Postiosoite: Sotkamon kunta / maaseutupalvelut, Markkinatie 1, 88600 SOTKAMO

[maataloustoimisto@sotkamo.fi](mailto:maataloustoimisto@sotkamo.fi)

Jari Korhonen Tarja Heikkinen

maaseutupäällikkö toimistosihteeri

puh. 044 750 2134, [jari.korhonen@sotkamo.fi](mailto:jari.korhonen@sotkamo.fi) puh. 044 750 2283, [tarja.heikkinen@sotkamo.fi](mailto:tarja.heikkinen@sotkamo.fi)

**Kuhmon maataloustoimisto,** kaupungintalo, Kainuuntie 82

Postiosoite: Kuhmon kaupunki/ maataloustoimisto, PL 15, 88901 KUHMO

Susanna Eskola Liisa Yrttiaho  
vs. maaseutusihteeri kanslisti

puh. 044 725 5280, [susanna.eskola@kuhmo.fi](mailto:susanna.eskola@kuhmo.fi) puh. 044 725 5282, [liisa.yrttiaho@kuhmo.fi](mailto:liisa.yrttiaho@kuhmo.fi)

**MAATALOUDEN TUKI-INFO 2021**

**29.4.2021 Microsoft Teams**

Ohjelma

10.00 Tuki-infon avaus ja käytännön järjestelyt

10.05 Tukivalvonnat, Paavo Kemppainen Kainuun Ely-keskus

10.25 Vuoden 2021 tukihaun tärpit, Kaija Korhonen Puolangan yta

* Lohkoasiat, korvauskelpoisuus ja Vipun muutokset

10.50 Ympäristökorvaus, Jari Korhonen Sotkamon yta

11.10 CAP2027 valmisteluntilanne ja maatalouspolitiikan ajankohtaiskatsaus,   
Markku Karjalainen MTK Pohjois-Suomi

11.30 Tauko

11.50 Neuvo 2020 palvelun hyödyntäminen/käytännön haasteita,   
Maarit Partanen ja Minna Tanner ProAgria Itä-Suomi

12.10  Luomu ja ympäristösopimukset, Katie Halonen ja Markus Kvist Kainuun Ely-keskus

12.30 Vastauksia esitettyihin kysymyksiin

12.50 Infon yhteenveto